**Weber setter miljøinformasjon i system**

**Miljø er viktig. Og selskapet Weber (som blant annet produserer og markedsfører Leca-produktene) tar et langt skritt mot en grundig miljø­dokumentasjon på produkter og løsninger, bygget rundt BREEAM-systemet.**

**Miljø som valgkriterium**

De siste årene er miljøegenskaper blitt et viktig valgkriterium ved valg av produkter og løsninger til bygg, ikke minst på offentlige bygg, men de kommersielle byggene kommer raskt etter. Stadig flere aktører krever nå at nye bygg skal klassifiseres etter BREEAM-NOR, og det er avgjørende for valg av løsninger blir å kunne dokumentere miljø­egenskapene. Weber tar konsekvensen av dette ved å systematisere all relevant informasjon og dokumentasjon til BREEAM-systemet (eller BREEAM NOR som den norske varianten kalles), som er et internasjonalt miljøklassifiseringssystem som definerer kriterier for miljøvennlige bygg.

**Voldsom interesse**

- BREEAM vil være vesentlig for oss i fremtiden, sier FoU-direktør Jan Olav Hjermann i Weber, - men allerede nå merker vi en voldsom interesse blant utbygger, entreprenører og beskrivende når det gjelder miljøinformasjon. Grunnen til at vi har valgt å bygge vår miljøinformasjon rundt BREEAM-systemet, er at vi tror BREEAM vil være styrende i årene som kommer, og det er vårt mål å være tidlig ute. Dessuten er BREEAM-systemet meget strengt; det er ikke lett å oppnå BREEAM-poeng for et bygg. Og akkurat det å ha en høy list å strekke seg mot, tror vi er vesentlig i forhold til vår egen forbedring på miljøområdet.

Hjermann sier videre at man på eiersiden i konsernet (Weber er eiet av franske Saint-Gobain) har “sustainability” som et hovedfokus.

- Våre eiere stiller løpende strenge krav til oss, og vår BREEAM-løsning er blitt godt mottatt i konsernet. Blant annet jobber nå vår svenske søsterbedrift etter en tilsvarende modell for sin miljødokumentasjon.

**Vil ikke bli valgt bort**

- Vi merker allerede nå at det er risiko for å bli valgt bort som materialleverandør dersom du ikke har orden i sysakene mht miljø­informasjon. Derfor må vi kunne dokumentere produkter og løsninger i hht BREEAM-standard. Akkurat det kan vi i Weber, sier Hjermann, og oppfordrer alle til å gå inn på Webers BREEAM-sider på [http://weber-breeam.naboo.hyper.no](http://weber-breeam.naboo.hyper.no/).